
A.cl  adipiscendum  gradum  accademi- 

^  i  i 

cum  conscripsi  Dissertationem  inaugu- 
ralem  de  funiculo  umbilicali,  quum, 
parum  adhuc  de  hac  re  magni  momen¬ 
ti  collectum  et  systematiee  elaboratum 
esse,  mihi  innotuisset;  ac  dum  a  ma¬ 
gno  artis  obstetriciae  Mecenate  atten¬ 
tus  factus  et  in  opera  mea  fausto  adju¬ 
tus  fuissem  consilio. 

Ordinem ,  quem  sequntus  sum , 
illum  observabis  :  quod  prius  conspec¬ 
tum  anatomico -physiologicum;  dein 
pathologico-therapeuticum ,  quoad  us¬ 
que  tironem  non  fefellere  vires ,  expo- 


VI 

situm  invenias.  Paucissima  mea ,  plu-  s 
rima  aliorem  reperies,  nam  defuit  mihi  i 
experiendi  occasio  sat  larga,  defuere! 
vires,  novi  ut  aliquod  proferam.  Con-  : 
tuli  igitur ,  comparavi,  dispunxi ,  et : 
hocce  opusculum  certe  imperfectum 
construxi,  quare  si  defectibus  plenum 
meum  invenies  laborem,  ne  me  vitu¬ 
peres  rogo. 

--  •  ‘  0  “  ■’  " 

Vindobonae  ima  Maji  1834* 

Auctor . 


-i  'a 


De  funiculo  umbilicali. 


Conspectus  anatomico  -  physiologicus , 


Funiculus  umbicalis  convolutum  sistit  organicum 
restiforme,  quod  connubium  organico  -  vitale  su¬ 
stinet  inter  foetum  et  organa  hunc  recludentia. 

Partes,  quae  illum  constituunt,  nec  non  ejus¬ 
dem  forma  ab  initio  graviditatis  usque  ad  finem 
pluribus  obnoxiae  sunt  alienationibus  gradatim  in 
conspectum  venientibus, 

§•  2o 

Quodsi  autem  penitus  est  evolutus  funiculus 
umbicaliiis ,  fune  in  eodem  partes  constituentes 
inveniuntur. 

a)  Vagina  funiculi  umbilicalis, 

h)  Gelat ina  Warthoniana. 

c )  Membrana  vaginalis  vasorum  umbicaliurn 

cum.  'i 

d)  Duabus  arteriis ,  una  vena;  vasis  lympha¬ 
ticis  et  uracho. 

In  primis  autem  vitae  foetilis  mensibus  prae¬ 
terea  continet  particulam  tubi  intestinalis ,  vesicu¬ 
lam  umbilicalem  aut  integram  aut  non,  et  denique 
vasa  omphalo  -  meseraica. 

§•  '3- 

Vagina  funiculi  umbilicalis  continuatio  est 
membranae  amnioticae,  quae  funiculum  umbilicae- 
lem  ad  digiti  usque  distantiam  foetum  versus  comi- 


tatur,  ubi  in  plicam  infundibili  formem  ex  cute  1 
foetus  sibi  obviam,  terminatur. 

i  Haec  vero  membrana  albicans  conspicitur  et  > 
elastica,  atque  nisi  nodi  vel  conversiones  vetent,i 
a  funiculo  umbilicali  facile  detrahitur;  acute  autem  i 
externa  foetus  eo  melius  destinquitur ,  quo  magis  ; 
ab  anulo  umbilicali  remota  sit. 

§.  4* 

Gelatina  W arthoniana  seu  funiculi  umbilicalis 
aut  decolorem  aut  flavescentem  viscidam  ,  et  gela-  ; 
tinosam  constituit  massam,  quae  inter  vaginam; 
funiculi  umbilicalis  et  membranam  vaginalem  va-  i 
sorum  umbilicalium  locum  habet,  telam  cellulo-  : 
sam  subtilissimam  hic  occupans.  Praecipua  autem  i 
hujusce  materiae  gelatinosae  destinatio  esse  vide- i 
tur,  ut  circulus  sanquinis  in  foetu  liber  sustineatur,  i 
nam  per  illam  vasa  umbilicalia  in  decursu  suo  a 
se  invicem  remota  existunt,  quo  fit,  ut  eadem  a 
qualibet  pressione  defensa  evadant,  quod  facile 
accideret,  si  funiculus  umbilicalis  ex  qualicumque 
causa,  contorquetur ,  aut  alio  modo  infestatur. 

Quibus  autem  haecce  massa  secernatur  orga¬ 
ni?  adhuc  in  tenebris  latet. 


Gelatina  Warthoniana  remota  membrana 

vasorum  funiculi  umbilicalis,  in  conspectum  venit, 

quae  continuatio  est  Chorii ,  quod  eadem  ratione 

conum  petit  umbilicalem. 

In  decursu  cum  vasis  umbilicalibus  retrover- 

—  * 

siones  et  implicationes  internum  versus  ostendit. 
Haec  membrana  crassior  invenitur  quam  vagina 
funiculi  umbilicalis. 

§•.  6. 

Vqsa  funiculi  umbilicalis  sanquifera  ab  aliis 
vasis  iq  ambitu  organismi  humani  eo  distinquun- 
|jjrf  qupd  arterias  duas  solum  una  comitetur  vena. 


Raro  unica  invenitur  arteria,  rarius  una  arteria  et 
duae  venae,  aut  utriusque  aequalis  numerus. 

§*  ?• 

Vena  umbilicalis  formatur ,  dum  radiculae  ve¬ 
nosae  uniuscunque  lobuli  placentae  in  ramos  con¬ 
crescunt,  quo  iacto  communicatio  immediata  in¬ 
ter  lobulos  singulos  instituitur.  Tali  ratione  per 
liosce  ramulos  in  superficie  placentae  foetali  rete 
vasculosum  subtilissimum  evolvitur,  cujus  iterum 
rami  venam  umbilicalem  formantes  inter  se  con¬ 
fluunt.  Lumen  hujusce  venae  aequat  lumini  amba¬ 
rum  arteriarum,  quae  ab  illa  spiraiiter  circumvol¬ 
vuntur. 

In  annulo  umbilicali  vena  utrasque  arterias 
derelinquit  seorsim  et  dextrorsum  tendens  ligamen¬ 
tum  suspensorium  hepatis,  tunc  in  fossa  longitu¬ 
dinali  hepatis  decurrit  lobulo  dextro  multos  ramos 
tribuens,  nec  non  eo  copiosiores  lobulo  sinistro. 

Ubi  fossae  hepaticae  concurrunt ,  vena  umbi¬ 
licalis  carvaturam  format ,  et  in  duas  insignes  di- 
ramatur  ramos ,  quorum  posticus  nempe,  sic  dic¬ 
tus  ductus  venosus,  venae  hepaticae  sese  insinuat, 
eacumque  crassum  brevemque  constituit  ramum, 
qui  diaphragma  vix  egressus  vena  cava  confluit. 

Nonnumquam  ductus  venosus  immediate  ve« 
nam  cavam  ferit. 

Ramus  alter  anticus  nimirum  crassior,  dex¬ 
tram  versus  dirrigitur  partem  ,  emittens  ramos  Lo¬ 
bulo  Spigelii ;  quo  facto  sese  Venae  Portae  abdo¬ 
minali  insinuat,  quo  canalis  enascitur  sic  dictus 
communicans  Venae  Portae  et  umbilicalis. 

Pars  abdominalis  venae  umbilicalis  post  par¬ 
tum  obliterJta ,  convertitur  in  ligamentum,  ecqui- 
dem  clarrissimus  Hailerus  observavit  venam  um¬ 
bilicalem  usque  ad  trigesimum  diem  post  partum, 
imo  plures  menses,  annos,  et  'non nunquam  usque 


in  senectutem  sanquini  concedere  transitum  ,  quin 
in  ligamentum  transeat.  •  '  ! 

Vena  iimbilicalis  parietibus  tenuissimis  gau-  i 
dens  omnibus  internis  caret  valvulis/ 

§•  8. 

Arteria  umbilicales,  unaquaeque  suo  latere  ex  : 
arteria  hypogastrica  oritur,  nonnunquam  autem  ex 
bifurcatione  Arteriae  Aortae;  hic  egressae  penes 
vesicam  urinalem  adscendunt,  atque  urachum  cir¬ 
cumdantes  intacto  cavo  peritonaei  annulum  umbi¬ 
licalem  petunt,  per  quem  sub  angulo  acuto  appro- 
ximatae  in  funiculum  umbilicalem  transeunt.  In 
illo  spiralibus  decurrunt  incurvationibus  juxta  ve¬ 
nam,  quo  longiores  esse  videntur  illa ,  si  evolvun¬ 
tur;  bancce  viam  egressae  diramantur  in  placentae 
parte  foetali  in  copiosissimas  sensim  sensimque 
teneriores  evadentes  ramuncuios,  quorum  ultimus 
In  textu  celluloso  placentae  terminatur,  per  quem  ! 
cum  exordiis  Venae  umbilicalis  in  contactum  ve¬ 
niunt.  Arteriae  umbilicales  canali  gaudent  multo  an¬ 
gustiori  quam  Vena,  membranis  autem  praeditae 
sunt  firmioribus,  validam  sustinentes  a  pulsu  cor¬ 
dis  foetaiis  non  dependentem  pulsationem  pro¬ 
priam,  quae  nonnumquam  adhuc  continuatur  pla¬ 
centa  ex  utero  materno  jam  remota,  et  aquae  tepi¬ 
dae  commissa. 

§•  9- ,  -  .7.  _  :  _  f  _  „■ 

Vasa  lymphatica  funiculi  umbilicalis  primus 
clariss,  Wrisberg  et  tunc  Osiander  mercurium  vi¬ 
vum  injiciendo  nota  fecere.  Quamvis  vasa  existere 
ejusmodi,  plurimi  Anatomiae  studiosorum  dubita¬ 
rent,  tamen  Osiandri  opinio  eo 'magi#  adfirmatur, 
quum  in  Academia  medico  -  chirurgia  Josephina 
praeparatum  funiculi  umbilicalis  praesto  est,  in 
quo  vasa  lymphatica  mercurio  injecta  lucidissime 

observantur  ,  quodque  Praeparatum  Academia 

\ 


nostra  Clarissimo  Dom.  Professori  Roemer ,  Ana* 
tomiae  peritissimo  Maecenati  debet. 

Nervi  autem  nec  in  funiculo  umbilicali,  nec  in 
placenta,  nec  in  membranis  ovi  humani  attentis¬ 
simo  scrutinio  inveniuntur, 

§.  10. 

Ultima  autem  foetus  evoluti  in  funiculo  um¬ 
bilicali  pars  Urachus  est ;  —  qui  canalem  sistit 
membranaceum  primis  graviditatis  mensibus  per¬ 
vium  ,  qui  ex  fundo  vesicae  urinariae  originem 
suam  trahens  arteriis  umbilicalibus  intermedius  de¬ 
currit,  et  in  membranam  sic  dictam  Alantoideam 
terminatur.  —  Haec  autem  vesica  cylindrica  qua 
continuatio  vesicae  urinariae  contemplanda,  et  ra¬ 
ro  in  foetu  evoluto  aperta  invenitur,  quum  jam 
in  ligamentum  conversa  existat, 

Verosimiliter  Urachus  canalis  communicans 
est  inter  vesicam  urinalem  et  membranam  alan¬ 
toideam. 

§.  11. 

Visicula  umbilicalis  prima  vice  a  Clarissimo 
G.  Needham  *)  descripta,  in  primis  graviditatis  men¬ 
sibus  constanter  adest ;  ast  plurimi  Anatomiae  scru¬ 
tatores  false  affirmarunt,  hancce  vesiculam  vitium 
organisationis  embrionis  declarare,  cui  sententiae 
etiam  Osiander  deditus  fuit.  Nostris  autem  tem¬ 
poribus  illius  necessaria  existentia  unanimiter  agnos¬ 
citur,  quare  et  a  multis  Phvsiologorum  sacculo 
vitelli  ovi  aequiparatur.  Nullatenus  autem  analo¬ 
giam  cum  membrana  Alantoidea  mammalium  et 
avium  admittit ,  nam  argumenta,  quibus  ad  sta¬ 
tuendam  hanc  sententiam  falsam  Physiologi  usi 
fuere,  imo  analogiam  inter  vesiculam  umbilicalem 
et  sacculum  vitelli  ovi  avium  evidenter  demon- 


*)  De  formato  foetu.  London  1667. 


strant,  nam  quum  constanter  et  semper  appareat 
quum  pellucida  sit,  quum  clarum  contineat  fluidum,  r 
quum  inter  ceteras  ovi  membranas  situm  habeat  f 
suum  *),  quum  propria  vasorum  gaudeat  strue-  ; 
tura,  et  connexu  cum  tubo  alimentari,  uti  JVlckc— 
lias' optime  declarat,  cum  membrana  alantoidea  ; 
omnis  similitudo  evanescit.  .Tempus,  quo  vesi¬ 
cula  umbilicalis  formatur,  ignotum  est,  anolo-  : 
giam  autem  cum  sacculo  vitelli  ovi  respicientes  ,  j 
videmus,  hancce  verosimiliter  cum  primis  mem-  j 
b ranarum  ovi  rudimentis  apparere. 

Ab  initio  in  inferiore  superficiei  anticae  foeti- 
lis  situm  habet  parte,  in  eo  gradu  autem,  quo 
funiculus  umbilicalis  evolvitur,  sensim  sensimque  j 
amovetur,  ita  ut  mense  secundo  in  superficie  foetili 
placentae  penes  insertionem  funiculi  umbilicalis  in¬ 
ter  membranas  foetus  adhaereat. 

Vesicula  umbilicalis  eo  major  est,  quo  recen- 
tior  Embrio  ,  ut [  Soemmering,  Lobstein ,  Meckel 
et  Beclard  observavere;  —  consistit  autem  ex 
membrana  pellucida  firmaque,  quae  magnam  ex¬ 
tensionem  experiendo  par  est,  tum  aut  aqua  im¬ 
pletur,  aut  aere.  Ab  initio  continet  fluidum  clarum, 
serius  albicans;  tum  /autem  gradati m  pellucidate 
orbatur,  parietes  contrahuntur  et  implicantur.  In 
parietibus  vasa  omphalo  —  meseraica  rete  for¬ 
mant  pulcherrimum. 

Non  omnes  Phvsiologorum  de  ratione  con¬ 
nexus  vesiculae  umbilicalis  cum  embrione  consen¬ 
tiunt.  Alii  nempe  nullam,  alii  cognoscunt  con¬ 
junctionem  quam  per  vasa  omphalo  —  meseraica 
sustinet,  alii  adfirmant,  ab  initio  immediatam  con- | 
junctionem  esse  inter  illam  et  tubum  alimentarem 
embrionis.  Haec  ultima  conjunctio  autem  in  ho- 


*)  Secundum  Vcfpeau. 

mine  non  evidenter  illustratur,  et  solumodo  ex  va¬ 
riis  derivatur  argumentis  et  opinationibus,  sic  v. 
g.  in  avibus  ,  in  reptiliis  ,  in  chondropterigiis 
membrana  vitellina,  quam  antea  qua  analogon 
vesiculae  umbilicalis  statuimus,  cum  intestinis  im¬ 
mediate  communicat.  Ecquidem  JMekelius  etiam 
in  embrione  humano  hancce  claram  fecit  comma- 
nicationern  ,  quo  asserto  si  adhuc  recordemur,  in 
hominibus  et  mammalibus  vasa  omphalo  —  me- 
seraica  eamdem  originem  habere,  sic  ut  in  avibus 
vesiculam  umbilicalem  petentia,  si  recordemur,  ab 
initio  tubum  alimentarem  embrionis  humani  in  ba¬ 
si  funiculi  umbilicalis,  ubi  vesicula  inhaeret,  evol¬ 
vi ,  si  recordemur  ,  in  embrionibus  recentissimis 
fluidum  vesiculae  in  tubum  aliquem  protrudi  pos¬ 
se,  qui  per  funiculum  umbilicalem  versus  abdo¬ 
men  dirigitur;  tunc  ab  initio  communicationem 
inter  intestinum  et  vesiculam  umbilicalem  jure  as¬ 
sumere  valemus.  Clariss.  Oken  hic  magnus  na¬ 
turae  scrutator,  ejusdem  opinionis  particeps^  pro¬ 
cessum  vermicularem  intestini  coeci  agnoscit  qua 
punctum  communicans  et  qua  resultatum  hujusce 
communicationis,  tubum  autem  entericum  supra 
et  infra  decurrentem  solummodo  continuationem 
canaliformem  vesiculae  umbilicalis  accusat,  quae 
ergo  radicula  primitiva  totius  tubi  alimentaris  per 
hanc  sententiam  declaratur. 

Nihilominus  haec  sententia  veritati  fundatur* 
nam  hoc  asserto,  necesse  esset,  ut  omnia  mam¬ 
malia,  in  quibus  vesicula  umbilicalis  reperitur,  in¬ 
testino  gaudeant  coeco,  quod  autem  experientia 
non  contestatur,  praeterea  sacculus  vitelli  ovi  in 
avibus  cum  ileo  communicat,  quod  JMekelius  etiam 
in  homine  assumit,  dicens  canalem  vesiculae  um¬ 
bilicalis  sese  in  inferiorem  partem  intestinorum  te¬ 
nuium  insinuare.  Diverticulum  vero  ,  quod  non 
raro  in  ileo  reperitur,  minime  argumentum  offert 

opinioni  anatomiae  peritissimi  Mekeiii ,  nam  si 
haecce  diverticula  rudimenta  hujusce  canalis  com-  i 
municantis  essent,  unicum  semper  solumodo  ob- 
servaretur,  quod  experientia  negat  Constans  hu-  3 
jusce  vesiculae  praesentia  ,  ejusque  praeexistentia 
prae  omnibus  aliis  ovi  partibus,  ejus  ab  initio  ad 
embrionem  relata  tam  eximia  magnitudo  satis  con¬ 
testantur,  ad  evolutionem  embrionis  perficiendam 
hancce  vesiculam  magnopere  contribuere.  Juxta 
anologiam  adfirmare  licet,  embrionem  in  hacce 
vesicula  prima  sua  invenire  stamina,  et  sicuti  in 
avibus  prima  alimenta  e  vitello  ovi  progrediuntur, 
etiam  embrionem  primum  suum  haurire  succum 
nutrientem  ex  vesicula  umbilicali;  ab  illo  tempore 
autem,  quo  vasa  umbilicalia  evoluta,  nutrimen¬ 
tum  ex  sanguine  matris  embrioni  advehuntur,  ve* 
siculam  ipsam  superfluam  evadere,  ac  sensim  sen¬ 
sim  que  evanescere* 

Vesicula  umbilicali  illustrata  vasa  omphalo- 
meseraica,  quorum  jam  prius  mentionem  fecimus 
contemplanda  censeo  ;  haec  autern  scatariunt  ex 
vasis  mesentericis,  - —  inferiorem  intestini  tenuis 
partem,  et  annui um  abdominalem  transgressa,  va¬ 
ginam  umbilicalem  petunt  ,  vesiculae  sese  insi¬ 
nuantia  ,  usque  secundo  graviditatis  mense  penitus 
dispareant. 

^  ...  .  §•  r2- 

Descriptis  singulis  funiculum  umbilicalem  con¬ 
stituentibus  partibus,  ejusdem  evolvendi  ratio  di¬ 
lucidanda  erit.  Primum  rudimentum  illius  jam  sub 
finem  tertii  hebdomadis  in  conspectum  venit.  Ab 
initio  filum  brevissimum  et  relatione  foetus  cras¬ 
sum  sistit,  quod  prugrediente  evolutione  Embrio- 
rtis  inversa  ratione  tenuius  evadit  ,  recta  autem 
longius.  In  foetu  materno  quoad  crassitudinem  se¬ 
midigitalis  est  funiculus  umbilicalis  ,  accumulata 
autem  gelatina  TVarthoniana  nonnumquam  multo 

excedit,  qui  tunc  pinquis  aut  lardosus  nomina¬ 
tur,  — »  Si  autem  gelatina  haecce  parva  adest  quan¬ 
titate  tenuis  evadit,  et  macilenti  nomen  audit. 

§•  13- 

Consueta  funiculi  umbilicalis  longitudo  in  foe- 
tu  materno  ad  viginti  aut  viginti  quatuor  pollices 
adgreditur  ,  sed  non  raro  justo  brevior  sex  aut 
octo,  aut  justo  longior  triginta,  usque  sexaginta 
pollices  adipiscitur ;  —  quod  ultimum  si  locum  ha¬ 
bet,  facile  complexus,  prolapsus,  et  nodi  veri 
oriuntur.  —  Nodi  autem  spurii  nil  nisi  partialis 
accumulatio  gelatinae  Warthonianae  (nodi  gela¬ 
tinosi)  aut  nimiae  dilatationes  venarum  (varices) 
sunt,  quorum  ex  numero  homines  superstitiosi  nu¬ 
merum  infantum  adhuc  enascendorum  praesagire 
suadent* 

§.  n-  /  J: 

Quum  in  primis  graviditatis  periodis  nulla  ad¬ 
huc  adsit  placenta,  vena  umbilicalis  ex  flocculis 
Chorionis  in  toto  nempe  ejusdem  ambitu  originem 
suam  trahit,  ac  arteriae  in  eadem  diramantur  mem¬ 
brana.  Placenta  autem  apparente ,  flocculisque 
evanescentibus  terminationes  vasorum  umbilica¬ 
lium  visum  fugiunt,  quae  illam  solum  ferientia 
animadvertuntur.  Funiculus  umbilicalis  tali  rerum 
conditione  saepe  numero  insertione  excentrica  gau¬ 
det,  raro  centrali  et  rarissime  velamentaii,  finem 
suum,  quo  recentior  foetus,  eo  inferius  in  super¬ 
ficie  abdominali  inveniens,  —  Discernitur  igitur  in 
funiculo  umbilicali  juxta  insertionis  in  utroque  fine 
locum  pars  ejusdem  foetiiis  et  materna  s.  placen¬ 
talis. 

§•  15, 

Funiculus  umbilicalis,  maximi  momenti  or- 
ganon,  eo  destinatus  est,  ut  circulatio  sanguinis  in¬ 
ter  foeturn  et  placentam  sustineatur,  quo  illius  nu* 
tritio  et  evolutio  optime  procedit.  —  Vena  umbi- 

licalis  nempe  ex  partfc  foetili  placfcrttae,  foetui  san-  ! 
gninem  advehitur ,  ubi  materias  nutrientes  depo¬ 
nit,  quem  his  particulis  orbatum  iterum  ad  pia-  i 
centam  reducunt  arteriae  umbilicales  sanguinem. 

Conspectus  pathologico  -  therapeuticus* 

§>  16. 

Quae  in  funiculo  umbilicali  accidunt  a  nor¬ 
mali  statu  aberrationes,  omnes  peccanti  deben¬ 
tur  vitae  formatrici,  quae  autem  vita  formatrix 
aut  jam  primitive  labefactata,  aut  vitiosa  morbos 
producit  in  integrantibus  ovi  partibus,  aut  aliena¬ 
tiones  causis  in  vel  externis  in  matrem  influenti¬ 
bus  in  vita  formatrici  morbose  disposita  provocan¬ 
tur.  —  Verum  vero  si  penitus  statum  pathologi¬ 
cum  funiculi  umbilicalis  perscutemur,  videmus,  ple¬ 
rumque  morbos  illius  a  morbis  dependere  cetera¬ 
rum  partium  ovum  constituentium  ,  nam  peccante 
situ,  magnitudine  et  aliis  vicissitudinibus  placentae 
abnormibus  saepenumero  etiam  funiculus  umbili¬ 
calis  in  formatione  vitiosa  participat. 

Non  consentit  autem  mea  cum  sententia,  si 
prolapsum  v.  g.  contemplemur,  qui  qua  morbus 
primae  formationis  declarari  non  potest,  sufficiens 
vero  hujus  status  pathologici  causa  latet  in  abnormi 
longitudine,  quae  causa  occasionaii  agente  prolap- 
sui  favet,  eadem  sententia  de  dislaceratione  ex  ni¬ 
mia  brevitate  derivanda  valet.  Morbi  itaque  con- 
sequutivi  funiculi  umbilicalis  primae  fundati  vitae 
formatrici  peccanti ,  plane  nullam  aliam  quam  vi¬ 
tiosam  longitudinem  causam  sufficientem  agnoscunt. 

Dependent  autem  a  nimia  longitudine  funi¬ 
culi  umbilicalis  sequentes  status  pathologici- 
A .  Complexus  (circumflexio). 

3.  Nodi . 

C»  Prolapsus . 

Nimia  brevitas  autem  facile  et  originarie  eati- 
sat  Dis  lacerationem, 

A .  Circumvolutio  funiculi  umbilicalis * 

§.  17. 

Haec  plerumque  otius  in  graviditate  exoritur, 
et  aut  circum  collum,  truncum,  avillas,  humerum, 
inter  aut  circum  pedes,  simplex  aut  duplex,  ani. 
madvertitur,  Constanter  hocce  vitium  dependet  a 
nimia  longitudine  funiculi  umbilicalis  aut  per  se, 
aut  relatione  minus  evoluti  parvique  foetus.  Causa 
autem  occasionalis  fortuito  factis  embrionis  moti¬ 
bus  aut  matris  adscribenda  est ,  et  frequentissime 
circa  collum  complexus  observatur,  Ecquidem  hicce 
status  non  tam  periculosus  est,  uti  olim  opina¬ 
bantur,  si  autem  abbreviatio  enormis,  aut  funiculus 
umbilicalis  versus  ossa  pubis  gravidae  plus  minus 
premitur,  si  partus  nimis  repentinus,  si  ars  non  pe¬ 
rito  gaudet  executore,  tunc  per  huncce  statum  facile 
•distorsio  et  locomotio  placentae,  haemorrhagia, 
dislaceratio  funiculi  umbilicalis,  inversio  uteri  etc* 
provocatur, 

1  '  '  1  §•  IS- 

Funiculum  umbilicalem  antecedente  capite  in¬ 
fantili  circa  collum  convolutum  esse,  nonnulli  jam  in 
tertio  periodo  ex  symptomatibus  abbreviatum  funicu. 
Ium  indicantibus  (inferius  memocand is)  agnoscendum 
lesse  adfirmavere;  quae  indicia  raro  plerumque  ial- 
Bunt.  Capite  infantili  enato  de  mera  circumflexione 
(funiculi  umbilicalis  non  tantum  per  autopsiam  per- 
fsuasi  evademus,  sed  etiam  de  majori  aut  minori  ten¬ 
sione  ejusdemque  abreviatione  per  tactum  imme¬ 
diatum  facillime  cognitionem  acquirimus.  —  Sifu- 
jpiiculus  umbilicalis  inter  pedes  infantis  transgredi¬ 
atur  ,  hic  situs  abnormis  antecedentibus  natibus  vel 
jpedibus  facile  per  digitum  exploratur.  Multiplicati 

l  - 

complexus  fumiculi  umbilicalis  praecipue  circa» 
truncum  et  axillas  nullatenus  cognoscuntur,  nec  in 
decursum  partus  influxum  exserunt  quum  ille  per 
antecedentem  partem  infantilem  sponte  retrahitur. 

"  §•  19* 

Complexus  autem  quemcumque  partem  atti¬ 
neat,  indicatio  semper  est  eadem,  et  prae  ceteris  i 
amovendae  circumflexioni  et  praecavendae  cuili-l 
bet  extensioni  nocivae  fundatur.  Prima  autem  indi-: 
catio  (inversione  infantis  excepta)  solummodo  tum 
possibilis,  si  pars  circumflexa  in  apertura  pelveosi 
inferiori  conspicitur. 

§. 

Circumflexione  dupplici  aut  multiplicata  circa  i 
collum  existente,  te  ut  persuadeas  memento,; 
an  sit  laxa,  an  tensa.  Quodsi  primum  animadver-: 
titur  supra  caput  partim  circumflexum  antrorsum 
versus  evolvere,  et  in  vaginam  reducere  coneris,. 
quod  autem  si  difficulter  perficitur  infans  sub  cauta 
inspectione  eo  usque  procedat,  usque  sine  dubio  : 
cognosci  valeat,  quaenam  funiculi  umbilicalis  pars 
adplacentam  ducit,  haec  tunc  cauta  manu  extrahi- i 
tur  et  reponitur.  Si  autem  ob  partum  nimis  repen-  i 
tinum,  amotio  complexus  impossibilis  sit  peractu,  i 
infans  apto  manu  teneatur  modo  ita  utensionem 
funiculi  umbilicalis  praematuram  placentae  sepa-  \ 
rationem  praecaveas. 

Si  autem  laqueus  justo  magis  tenditur,  sicut  i 
de  capite  non  possit  retrahi,  tamen  tentetur,  ac  il-i 
lam  aliquomodo  liberam  reddere  studeas,  quo 
facto  infante  progrediente  supra  humerum  promo¬ 
veatur.  Etiam  huic  perficiendo  medicus  impar,  et’ 
tensio  nimia  dislaCerationem  funiculi  umbilicalis, 
locomotionem  placentae  mimetur  ;  tali  rerum  con¬ 
ditione,  nil aliud  restat,  quam  ut  omne  aliud  prae¬ 
caveatur  damnum ,  funiculum  umbilicalem  (cujus 

adhuc  pars  foetilis  a  materna  difficile  discernitur) 
dupplici  ligatur  circumdare,  et  inteh' illas  descin- 
dere. 

In  hunc  finem  aut  digitis  aut  apice  obtusa 
forficis  dupplicatum  ligamentum  inter  collum  et. 
funiculum  umbilicalem  traducitur,  in  curvatura 
rescinditur,  singulum  autem  ligamentum,  ut  eo 
certius  pars  infantilis  funiculi  umbilicalis  in  ligatu¬ 
ram  suscipiatur  in  distantia  pollicis,  contrahitur, 
et  intermedia  pars  funiculi  rescinditur,  tunc  exclu¬ 
sio  trunci  citius  ut  perficiatur,  cura  sit  medici. 
Huncce  autem  agendi  modum,  solummodo  si 
periculum  est  in  mora,  esse  observandum,  om- 
nisquisque  facile  intelliget.  —  Si  autem  partus  in¬ 
fantis  tam  repentinus  procedit,  ut  nec  satis  tempo¬ 
ris  superfit,  ligaturam  facere,  tunc  funiculus  rescin¬ 
ditur,  et  in  utroque  fine,  ab  adjutore  quodam  eo 
usque  bene  compressus  tenetur  tum  ligatura  fieri 
valeat. 

§•  22. 

Complexum  circa  truncum  sub  partu  et  per 
partum  ipsum  saepissime  abstrahendi  et  tollendi 
nulla  propria  indigent  therapia.  Idem  etiam  locum 
habet,  de  circumflexionibus  circa  humerum  et  bra¬ 
chium  ,  ubi  solum  in  illo  casu ,  in  quo  nimia  funi¬ 
culi  umbilicalis  tensio  animadvertitur,  laqueus  ob- 
stracatur  necesse  est. 

§.  23.  , 

Si  funiculus  umbilicalis  per  et  circa  pedes  in¬ 
fantis  alto  sub  ani  situ  sit  circumflexus,  ejus  ab- 
stractio  trans  natem  unius  lateris,  et  si  hoc  facile 
non  perpetratur ,  modicus  ductus  in  penes  dorsum 
infantis  decurente  parte  funiculi  umbilicalis  placen- 
tica  necessarius  evadit.  —  Pedibus  autem  jam 
evolutis,  aut  originarie  praegredientibus,  per 
cautum  tractum  funiculi  umbilicalis  lonqueus  sat 
magnus  ‘formandus ,  pes  unus  in  genu  flexus,  per 

illum  est  traducendus;  complexus  amovendus  et  f 
funiculus  umbilicalis  in  vaginam  reponendus. 

Si  autem  nimia  brevitas  repositionem  vetat, 
tunc  nil  lentandum,  nisi  per  cautos  tractus  modi¬ 
co  squ  e  saepius  repetitos ,  in  parte  funiculi  umbili¬ 
calis  placentam  petente,  et  fundum  uteri  modice 
fricando  (quo  placenta  foetui  magis  appropinqua¬ 
tur)  tensionem  periculosam  moderare,  ut  praema¬ 
turae  dislocationes  et  detractiones  placentae  prae¬ 
caveantur.  Si  et  tboc  nihil  praestaret,  et  tensio  in 
illo  gradu  animadverteretur,  ut  dislaceratio  funi¬ 
culi  umbilicalis  aut  detractio  placentae  minaretur, 
tum  ligatura  et  discisio  funiculi,  et  partus  praeci¬ 
pitatus  ,  secundum  regulas  parttis  ad  pedes ,  artifi¬ 
cialis ,  necessarius  evadit. 

_B,  Modi  fuTiiculi  umbilicalis . 

%:  24. 

Nodi  sunt  aut  gelatinosi,  aut  varicosi,  aut  di¬ 
latationes  arteriarum,  qui  spuriorum  obtinent  no¬ 
men.  Sunt  autem  nodi  veri,  qui  per  inflexiones 
funiculi  umbilicalis  oriuntur.  Hi  ultimi  solummodo 
sub  partu  respiciendi  veniunt  quia  (si  operationem 
inversionis  excipias)  hi  solum  in  infante  vix  nato 
conspiciuntur.  Influxus  eorum ,  si  laxi  sunt,  in  in¬ 
fantem,  sine  periculo  praedicatur,  si  autem  peni¬ 
tius  contrahuntur,  periculum  crescit.  Therapia  in 
eo  versatur,  ut  contractio  eorum  caute  evitetur, 
eo ,  qaiod  omnis  tensio  funiculi  umbilicalis  attenter 
praecaveatur. 

Si  in  complexu  funiculi  umbilicalis  adhuc  invi¬ 
cem  nodus  invenitur  tunc  funiculus  facta  exclusio¬ 
ne  capitis  per  nodum  ipsum  rescinditur. 

C.  Prolapsus  funiculi  umbilicalis . 


Prolapsus  funiculi  umbilicalis  penes  omncra- 
cumque  praeviam  partem  infantilem  observabatur, 
plerumque  autem  (si  situm  abdominalem  in  quo 
semper  adest,  excipis)  penes  caput  aut  nates  oc¬ 
currit,  ac  aut  jam  ante  rupturam  vesicae  velamen¬ 
torum  ovi  prae  existit ,  aut  post  illam  in  conspe¬ 
ctum  venit. 

Noscitur  autem  ex  sensu  parvi  intestiniformis 
corporis  pulsationem  arteriarum  perspicuam  redo¬ 
lentis;  difficilius  vero,  si  inmunibus  adhuc  mem¬ 
branis  ovi  largitur,  quam  si  ruptura  facta  inqui¬ 
ritur. 

Momenta  aethiologica/ status  hujus  patholo¬ 
gici  radiscantur  in  nimia  longitudine  funiculi  um¬ 
bilicalis,  aut  vitiis  partium  foetum  circumdantium, 
uti  sunt.  Enormis  quantitas  liquoris  amniotici,  justo 
majores  pelveos  dimensiones,  infans  parvus  ,  cujus 
caput  aperturam  pelveos  superiorem  non  penitus 
explet,  silus  infaustus  aut  repentinus  motus  purtu- 
rientis  in  momento  rupturae  vesicae  velamentorum 
ovi  etc.  Non  raro  etiam  prolapsus  funiculi  umbili¬ 
calis  per  malam  obstetricis  agendi  methodum  ia 
lucem  venit,  si  nempe  conaminibus  praematuris  s 
abnormem  capitis  emendandi  situm  ,  occasio  pre- 
betur.,  In  pluribus  autem  casibus  funiculus  umbili¬ 
calis  invenitur,  quin  causa  sufficiens  evinci  possit. 

§.  26. 

Quod  influxum  attinet  ,  quem  prolapsus  funi¬ 
culi  umbilicalis  viventis  (omni  pulsatione  expers  , 
vita  carens  hic  mentionem  non  meretur)  in  de¬ 
cursum  partus  exserit,  status  ille  abnormis  nulla¬ 
tenus  mechanicum  impedimentum  suppeditat,  vi¬ 
tae  autem  infantili  magnum  minatur  periuulum. 

Hac  obstante  abnormitate  prolapsam  partem  funi¬ 
culi  umbilicalis  inter  caput  infantile  et  pelvem  ma¬ 
tris  minori  aut  majori  pressioni  expositum  esse, 
certe  neminem  fallet,  qui  principiis  physiologicis 
ornatus  est.  —  Crescit  autem  periculum  eo  gradu, 
quo  major  pars  prolapsa  est,  quo  magis  in  vagi-  I 
nam  aut  extra  genitalia  externa  prominet,  quo  i 
minus  pars  infantilis  praevia  quoad  magnitudinem 
respectu  pelveos  rectam  ostendit  rationem,  quo 
magis  temporis  post  rupturam  vesicae  factam  jam 
praeterlapsum  est,  quo  minus  contractiones  uteri 
et  ceterae  partus  vicissitudines  citae  exclusioni  in-  i 
fantis  favent  ,  quo  proprior  denique  pars  prolapsa  | 
symphysi  ossium  pubis  haeret,  ubi  compressio  ; 
illius  lethalis  difficillime  impeditur. 

§.  27* 

Indicatio  in  prolapsu  funiculi  umbilicalis  pe¬ 
nes  caput  aut*  nates,  quoad  tempus,  quo  jam  per¬ 
stat  et  quoad  qualitatem  partis  ipsius  prolapsae 
differt.  —  Si  ex  symptomatibus  cognoscitur,  in¬ 
fantem  jam  mortuum  esse,  quo  indicatio  vitalis 
infantis  evanescit,  tunc  respectu  indicationis  et 
therapiae  partus  hic  casus  nihil  mutat ,  quum  pars 
prolapsa  partum  impediendo  aut  retardando  im¬ 
par  sit. 

Quod  si  accidit,  mortem  infantis  cognatis  et 
circumstantibus  notam  facere  oportet,  quo  facto 
caeteris  normalibus  vicissitudinibus  partus  naturae 
perficiendus  comittitur.  Viva  autem  adhuc  parte 
funiculi  prolapsa,  indicatio  est,  illam  contra  pres¬ 
sionem  tutam  servare,  ut  circulus  sanguinis  liber 
procedere  possit,  quod  frequentissime  eo  perfici¬ 
tur,  si  funiculus  ipse  secundum  regulas  obstetri¬ 
cias  reponitur  ,  et  supra  aperturam  pelveos  supe¬ 
riorem  repositus  tenetur. 

§•  28- 

Quatenus  itaque  adhuc  immuni  vesica  vela- 

mentorum  ovi  funiculus  umbilicalis  penes  caput  aut 
nates  prolapsus  animadvertitur,  parturiens  mater 
sine  mora  lectum  petat,  observet  situm  quietum, 
in  opposito  latere  podice  aliquantulum  elevato  , 
dolores  ad  partum  parturientis  conaminibus  nulla¬ 
tenus  adjuventur,  et  medicus  in  interstitiis  dolo¬ 
rum,  quiescente  utero  studeat,  funiculum  prolapsum 
caute,  ne  membranae  vesicae  offendantur  penes 
praeviam  partem  infantilem  supra  aperturam  su¬ 
periorem  pelveos  reponere. 

Frustra  tentato  (uti  plerumque  accidit)  hocce 
conamine,  funiculus  iterata  vice  prolabitur;  quod 
si  accidit,  orificio  uteri  sufficienter  dilatato  suadent, 
membranas  ovi  cauta  manu  aperire,  et  prolapsam 
partem  immediate  cum  manu  supra  superiorem 
pelveos  aperturam  elevare,  'et  aut  digitis,  aut  se¬ 
cundum  Clarissimum  Zeller  spongia  bifurca  ,  in 
illum  pelveos  locum  inferenda,  in  quo  prolapsus 
accidesset,  repositum  retinere. 

Sub  hacce  agendi  ratione  attentio  praecipue 
eo  dirigatur ,  ne  spongia  inter  praeviam  partem 
infantilem  et  funiculum  umbilicalem  incidat,  quo 
ille  majorem  aut  minorem  pressionem  experiretur, 
et  sanguinis  circulus  cohiberetur. 

Quo  contemplato  elucet,  funiculum  numquam 
ope  spongiae  esse  reponendum,  si  digitis  fieri  va¬ 
let  sensu  gaudentibus,  spongia  autem  solum  jam 
reposita  parte  prolapsa  pollice  autbaccillo  quodam 
in  aptum  traducatur  locum. 

Periculosum  videtur,  secundum  medicum 
quemdam  agere ,  qui  suadet ,  repetita  caute  in¬ 
stituta  alienatione  situs  parturientis,  repositionem 
funiculi  umbilicalis  prolapsi  tentari. 

§•  2(), 

Non  quidem  semper  fausto  eventu  coronatur 
repositio  et  retentio  repositi  funiculi  umbilicalis , 
nec  omni  ratione  necessaria.  Magnitudo  partis  pro- 


lapsae,  regio  pelveos  ,  in  qua  ,  et  pars  infantis,  : 
penes  quam  prolabitur,  definientem  exserunt  ei-  : 
fectum.  Quo  major  prolapsa  pars ,  quo  magis  an-: 
teriori  pelveor  parieti  appropingnatur ,  eo  diffici¬ 
lior  repositio,  et  eo  magis  infans  in  periculo  ver¬ 
satur.  Particula  parva,  uni  lateri  aut  angulo  inter  i 
os  ileum  aut  sacrum  sese  insinuans,  praecipue  si 
dupplex  animadvertitur  (ubi  forum  format)  et  sub  i 
contractionibus  uteri  fixa  manet,  nil  nisi  aptum  i 
quietumque  in  opposito  latere  exposcitur  situm,! 
quin  repositionem  sub  tam  fausta  rerum  conditio-  I 
ne  frustra  tentareris. 

Sic  in  simili  casu  sub  regimine  quieto,  la-  I 
queum  funiculi  umbilicalis  remanentem,  et  caput  j 
sine  damno  infantis  illum  transgredi  conspicies. 
Quodsi  autem  tam  exoptatus  faustusque  situs  prae¬ 
maturis  operationibus  turbatur,  saepenumero  pro¬ 
lapsus  augebitur. 

Prolapso  magno  funiculi  urbilicalis  segmento 
aut  in  vaginam,  aut  extra  genitalia  imo  promineat» 
te,  omne  conamen  in  uterum  reponendi  plerunque 
spem  fallit;  nam  pars  illa,  cui  reponendae  manus 
compos  est,  sernper  minor  est  illa,  quae  penes 
manum  iterum  prolabitur ,  nulla  caeteroquin  pres¬ 
sionis,  quam  funiculus  per  manum  experitur,  men¬ 
tione  facta.  —  Propositum,  sub  tali  rerum  con¬ 
spectu,  tota  manu  uterum  ingredi,  funiculum  umbi¬ 
licalem  reponere  ,  et  in  brachiis  aut  pedibus  infan¬ 
tis  fixum  facere,  et  tunc  naturae  partum  credere, 
certe  quidem  votis  responderet,  si  esset  possibile 
peractu,  ac  nisi  per  introductionem  totius  manus, 
decursus  periodorum  turbaretur.  Multo  minus  ac 
manus  tali  in  casu  prosunt  instrumenta  ab  Aitken , 
JBozzini ,  Loeffler ,  Wallbaum  ,  ILrkart ,  in  lucem 
prodita,  quae  sernper  periculum,  uterum  lethali  mo¬ 
do  offendendi,  minantia,  experimentis  multis  fru¬ 
stra-  et  noxiis  factis,  omne  canamen  vetant.  Quo- 

modo  et  quid  obstetricator  agat,  tali  in  casu  depen¬ 
det  a  statu  funiculi  umbilicalis,  et  a  normalitate 
ceteratum  ad  partum  contribuentum  vicissitudinum. 

Si  spatium  pelveos ,  situs  et  magnitudo  in¬ 
fantis ,  contractiones  uteri  etc.  brevi  tempore  ex¬ 
clusionem  capitis  pollicentur,  pars  prolapsa,  bene 
pulsantibus  arteriis  umbilicalibus,  in  vaginam  redu¬ 
citur,  ubi  per  spongiam  aqua  tepida  saturatam  a 
refrigerio  tuta  fiat  ,  aut  nisi  reponi  et  a  refrigerio 
tueri  possis,  penicillo  apto  atque  calidiusculae  im¬ 
merso  circumdetur ,  quibus  sub  cautelis ,  (si  pulsa¬ 
tio  funiculi  umbilicalis  admittit  (caput  infantis  eo 
progredi  observetur,  ut  per  forcipitem  extrahi 
valeat. 

Sub  hac  autem  applicatione  attendendum  est, 
funiculus  semper  extra  brachia  forcipitis  ut  serve¬ 
tur,  quo  amnis  ejusdem  pressio  eo  certius  abstinea¬ 
tur.  Verum  si  pulsatio  arteriarum  umbilicalium 
sensim  sensimque  evidenter  succumbit,  aut  sub  in¬ 
faustis  hisce  influxibus  cita  capitis  exclusio  sperari 
non  valet,  tunc  vita  infantis  semper  periclitatur,  me¬ 
dico  etiamsi  ad  amovendum  periculum  omnem  ope¬ 
ram  lavante. 

Tali  in  statu  solummodo  cita  inversio  et  ex¬ 
tractio  per  pedes  unicam  infantem  vindicandi  et 
conservandi  sistit  methodum,  quamquam  et  illa 
operatio  non  semper  ad  optatum  perducit  eventum, 
et  infans  morti  traditur. 

Quodsi  autem  circumstantiae,  funiculo  umbi¬ 
licali  extra  uterum  dependente,  inversionem  infan¬ 
tis  expostulant,  tunc  prolapsam  partem  manu  in 
vaginam  reducere,  eamdem  manu  sine  omni  mo¬ 
ra  utero  inferre,  et  pedes  infantiles  inquirere  et  ex¬ 
trahere  oportebit,  quod  nisi  facias,  pars  prolapsa 
inter  exitum  pelveos  angustatum,  genitalia  externa, 
iet  manus  operantis  medici  facile  comprimeretur. 

Si  funiculus  non  extra  genitalia,  sed  solant- 

modo  in  vaginam  prolapsus  existit,  supervacaneum 
est,  imo  noxium,  conamina  facere  illum  m  uterum  j 
reducendi*  —  Ergo  funiculus  sic  prolapsus  intactus,  ; 
maneat,  et  medicus  eam  solum  cautelam  ante  ocu-  j 
los  habeat,  ut  cum  illa  manu  operationem  perficiat,  1 
per  quam  inductam ,  omnis  pressio  partis  prolap-  i 
sae,  quantum  possibile,  evitetur. 

§.  30. 

Quam  antea  statuimus ,  funiculo  penes  caput 
infantis  prolapso,  agendi  methodum  ,  haec  etiam 
locum  habet,  si  juxta  nates  protruditur,  unico  hoc- 
ce  discrimine ,  quod  in  ultimo  casu  repositio  eo 
difficilior,  et  operatio  eo  citius  instituenda  sit. 

Quodsi  sub  praeparatione  ad  partum  artificia¬ 
lem  pulsatio  arteriarum  umbilicarum  sileat ,  quae 
ante  aliquot  momentorum  adhuc  vivax  conspicieba¬ 
tur,  tamen  operatio  eo  citius  indicata  est,  nam  non  in 
eodem,  momento  quo  circulus  sanquinis  in  prolapsa 
funiculi  umbilicalis  parte  recedit ,  principium  vitae 
foetilis  absolute  exstinguitur*  Ast  saepisime  arte 
perficitur,  quamdiu  nempe  funiculus  umbilicalis  tem¬ 
peraturam  propriam  et  elasticitatem  normalem  ad 
huc  servaverit,  per  partum  citatum  infantem  as- 
phycticum  in  lucem  edere,  illumque  per  apta  reme¬ 
dia  iterum  vitae  reddere* 

Hacce  autem  cum  elasticitate  et  temperatura 
naturali  illius  organi  numquam  confundas  illum  sta¬ 
tum,  ubi  sub  pressione  diutius  influente  turgescen¬ 
tia  quaedam  exoritur ,  et  illi  temperatura  partium 
matris  contribuitur,  quo  memorato  adhuc  attentus 
esto;  ne  pulsatio  digitorum  tuorum  funiculo  mor¬ 
tuo  communicata  te  fallat. 

Abbreviatio  funiculi  umbilicalis . 

§•  31. 

Dupplex  est  hujus  vitii  ratio  aethiologica,  ve¬ 
rum  enim,  aut  jam  primitive  et  originarie  existit 

funiculus  umbilicalis  normali  brevior,  et  hic  mere 
sic  dictam  abbreviationem  audit,  aut  secundarie 
hic  status  exoritur,  cujus  plerumque  causa  in  ni¬ 
mia  longitudine  hujusce  organi  latet,  tum  nempe 
complexus,  circumflexio  et  nodi  causantur*  Hic 
status  pathologicus  saepenumero  tum  demum 
cognoscitur,  ubi  funiculus  umbilicalis  ipse  sub 
tempore  partus  in  conspectum  venit ,  cujus  nem¬ 
pe  insolita  tensio ,  abbreviationem  indicet*  An- 
teaquam  autem  funiculus  umbilicalis  tactui  pervius 
est,  multi  jam  ex  ardente  et  tendente  in  certa  uteri 
regione  parturientem  cruciante  dolore,  sub  brevi¬ 
bus  hujus  organi  contractionibus  adaucto,  ex  hae¬ 
morrhagia,  ex  recessu  partis  infantilis  praeviae  in 
interstitiis  conaminum  ad  partum  huncce  statum 
cognosci  posse  adfirmant;  quae  autem  symptomata 
omnia  partim  praematurae  detractioni  placentae, 
partim  propriae  canalis  pelveos  conformationi  et 
partim  reactioni  genitalium  externorum,  quin  fu¬ 
niculus  umbilicalis  participet,  adscribendae  veniunt. 

Sequelarum  abbreviationis  furiculi  umbilicalis 
respectu  aliquando  medici  rati  sunt  et  adhuc  opi¬ 
nantur,  progressum  infantis  per  pelvim  per  illam 
impediri,  ejusque  partum  difficiliorem  reddi  per¬ 
fectu  ,  nec  nonnumquam  viribus  naturae  impossi¬ 
bilem  evadere* 

Ast  experientia  teste  funiculum  abbreviatur 
tales  effectus  edendo  imparem  declaramus,  ad¬ 
imentes  quidem,  huncce  statum  morbosum  saepis¬ 
sime  (praecipue  sub  partu  citato)  periculosas  hae- 
morrhagias,  dislacerationes  funiculi  umbicalis,  in¬ 
versiones  uteri  causare 

|  32. 

Abbreviatio  in  genere  eadem  therapia  indiget 
ac  circumflexio.  Evitatio  omnis  tensionis,  per 
quam  praematura  placentae  solutio  provocari  va* 
leret,  primum  est,  quod  ante  oculos  habeat  medi- 


—  28  — 

cus»  Maxima  cautela  in  decursu  partus  et  ea  agen¬ 
di  ratio,  per  quam  abdomen  infantis ,  quoadusque 
possibile,  partibus  genitalibus  matris  propinquius 
retinetur,  fere  semper  sufficit.  Si  autem  brevitas 
talis  animadverteretur,  ut  dislaceratio  funiculi  sit 
timenda ;  tunc  funiculus  umbilicalis,  quando  digi¬ 
tis  pervius,  ligatura  circumdandus,  rescindendus 
et  infans  caute  enascendus  est* 

Dislaceratio  funiculi  umbilicalis . 

§♦  33. 

Ecquidem  rara  sed  tamen  nonnumquam  obser¬ 
vata  dislaceratio  funiculi  umbilicalis  plerumque  ac¬ 
cidit  prope  annulum  umbilicalem  ,  aut  in  loco- 
aliquantulum  ab  illo  remoto,  et  plane  semper  ob 
nimiam  teneritatem,  abbreviatione  enormi,  cir¬ 
cumflexione,  mala  agendi  ratione  in  operationibus 
obstetriciis  (sub  inversione  et  extractione)  partu 
citato  causatur.  Si  dislaceratio  accidit,  foetu  adhuc 
utero  resluso  ,  tunc  semper  rupturam  velamenta- 
rum  ovi  praegressam  insequitur,  et  solummodo 
ex  sensu  unius  alteriusque  finis  funiculi  umbilicalis 
cognoscitur. 

Lacerato  autem  illo  prope  abdomen  infantis, 
status  ille  tunc  tandem  cognoscitur,  si  abdomen  in 
conspectum  venit.  Quanto  autem  in  periculo  neo¬ 
natus  tunc  versetur,  omnis  intelliget,  qui  haemor¬ 
rhagiam  et  per  illam  magnam  inductam  debilitatem 
respicit,  quae  nisi  cito  auxilium  adfertur  citae 
illum  tradit  morti. 

Minoris  autem  momenti  dislacerationes  funi¬ 
culi  umbilicalis  sunt,  quae  infantem  natum  jam- 
jam  respirantem  feriunt* 

§•  34- 

Auxilium  in  dislacerato  funiculo  umbilicali 
praestandum  prae  ceteris  placandam  et  sistendam 


piectit  haemorrhagiam,  quo  facto  inducendum  et 
adjugandum  respicit  opus  respirationis.  Si  itaque 
dislaceratio  adhuc  in  utero  facta  est,  ligatura  funi¬ 
culi  umbilicalis  difficillime  erit  instituenda,  ac  si 
in  annulo  umbilicali  aut  prope  illum  locum  habu¬ 
erit,  penitus  impossibilis.  Quodsi  pars  funiculi  ab¬ 
domini  adhaerens ,  quae  per  pulsationem  perspi¬ 
cuam  a  parte  materna  discernitur,  sat  longa  sit, 
forsan  in  nodum  poterit  contrahi,  quo  facto  par¬ 
tus  esset  praecipitandus.  Utpote  autem  contractio 
in  nodum  fieri  nequeat,  frustraneis  conaminibus 
ne-tempus  tereatur  caveas,  et  lubentius  partem  fu¬ 
niculi  infantilem  contorque  inter  ungues  iterata 
vice  ,  et  infans  secundum  regulas  partus  arti¬ 
ficialis  ad  pedes  citius  ut  nascatur  cura,  si  autem 
indicatio  adest,  ne  a  forcipite  abhorreas.  Enato 
funiculo  umbilicali  nota  ratione  progrediaris,  et 
tunc  respirationis  processum  promovendum  et  ad¬ 
juvandum  maxima  tua  attentione  dignum  censeas 
oportet. 

§.  35- 

Partu  peracto  si  funiculus  umbilicalis  ex  ab-, 
domine  infantis  elevatus  et  laceratus  invenitur,  arte¬ 
riae  ejusdem  aut  ope  forcipis  chirurgici  aut  humulo 
Clariss.  JSromJieLd  evolvendae  et  ligatura  apta  cir¬ 
cumdandae  sunt,  qualem  per  modum  certissime 
haemorrhagia  posthuma  praecavetur,  nam  omnes 
ceterae  methodus,  haemorrhagiam  sistendi,  uti 
compressio,  remedia  styptica  eta  per  inflammatio^ 
nem  quam  facile  in  teneri  annulo  umbilicali  cau- 
sant,  periculosae  sunt,  quin  neonatum,  quamquam 
respiratio  et  circulus  sanquinis  novus  optime  pro¬ 
cedant  ab  haemorrhagia  posthuma  certe  defendant. 

- •  • 

Opera ,  quae  in  elaboratione  mea  consului  ,  sunt 

sequentia: 

L.  F.  Froriep,  theoretisch  -  practisches  Handbuch 
der  Geburtshiilfe.  Weimar  1818. 

Jungman,  Lehrbuch  der  Geburtshiilfe.  Prag  1802. 

Dr.  Elias  von  Siebold,  Lehrbuch  der  theore¬ 
tisch  -  practischen  Entbindungskunde.  Niirnberg 
1812. 

Friedrich  Benjamin  Ossiander,  Handbuch 
der  Entbindungskunst.  Tiibingen  1819. 

Cari  Gustav  Carus,  Lehrbuch  der  Gynocologie, 
Leipzig  1820. 

Dr.  Justus  Heinrich  Wigand’,  die  Geburt  des 
Menschen  in  physiologisch  diatetischer  und  pa- 
thologisch- therapeutischer  Beziehung.  Berlin  1820. 

Abhandlung  undVersuche  geburtshiilfiichen Inhalts 
zur  Begriindung  einer  naturgemassen  Entbindungs- 
Methode,  und  Behandlung  der  Schwangern,  der 
Wochnerinnen  und  neugeboraen  Kinder. 

Theses  defendendae. 


i. 


Vesicula  umbilicalis  qnalogia  gaudet  cum  saculo  vi¬ 
telli  ovi,  non  autem  cum  membrana  alantoidea 
mammalium. 

II. 

Delirium  tremens  differt  ab  encephalitide. 

III. 

Graviditas  non  fest  morbus,  sed  status  normalis  orga¬ 
nismi  foeminei. 

IV. 

Opportunitas  morbosa  non  est  distincta  vitae  forma. 

V. 

Quemadmodum  morbus,  sic  et  invasiones  singula  crises 
offerunt. 

VI. 

Processus  morbosus  unius  functionis  organicae,  pro¬ 
cessu  morboso  alterius  modificatur. 

VII. 

Functio  pulmonum  et  placentae  uterinae  summam  in¬ 
ter  se  manifestat  analogiam. 

VIII. 

Arthritisfundamentum  suum  primum  in  vena  portarum 
agnoscit. 

IX. 

in  inflammatione  valida,  febri  comitata,  illam  tracta, 
et  febris  sponte  evanescat. 

X. 

Ergo  ubi  inflammatio  est  morbus  cardinalis ,  criseos  il¬ 
lius  non  febris ,  mentio  habenda. 

XI. 

Non  in  eodem  momento,  quo  circulus  sanguinis  in  pro¬ 
lapsa  funiculi  umbilicalis  parte  recedit,  principium 
vitae  foetilis  exstinquitur. 

XiL 

Exj  principiis  cbnstitutivis  medicamenti  non  tuto  ad 
ejus  virtutem  concludere  licet. 

XLII. 

Divisio  morborum  in  dynamicos  et  organicos  non  est 
scientifica. 

XIV. 

Magnum  existit  inter  venena  et  contagia  discrimen. 

‘XV. 

In  arte  obstetricia  methodus  exspectiva  praecipium  sibi 
vindicat  locum. 

XVI. 

Indotectomia  etlridodyalisis  evidentissime  malum  amo¬ 
vent,  et  inter  omnes  ojperationes  chirurgicas  quoad 
integritatem  in  efiectu  maxime  excellunt. 

